
7.
Par finansējuma piešķiršanu Mazozolu pagasta Kultūras namam

Ogres novada pašvaldībā 2026. gada 28. augustā saņemts Mazozolu pagasta pārvaldes 2026. gada 27. augusta iesniegums (Pašvaldībā reģistrēts ar Nr. 2-4.1/4447, ar lūgumu piešķirt finansējumu Mazozolu pagasta Kultūras nama aktu zāles grīdas remontam.
	Mazozolu pagasta Kultūras nama aktu zāles koka grīdai atkārtoti veidojas deformācija  - zāles centrālajā daļā ir izveidojies izteikts garenvirziena grīdas pacēlums, kā arī vēl divās vietās konstatēti mazāki grīdas pacēlumi. Grīdas deformācija ir novērota arī iepriekšējos gados, tomēr 2026. gadā tā konstatēta būtiski agrāk -  jau jūnija vidū, kas liecina par problēmas saasināšanos.
Grīdas deformācijas dēļ aktu zāles izmantošana šobrīd ir būtiski ierobežota, jo deformētā grīdas virsma nav piemērota drošai kultūras pasākumu, mēģinājumu un deju nodarbību norisei. Aktu zāli regulāri izmanto Mazozolu pagasta Kultūras nama deju kolektīvi, kā arī Mazozolu skolas skolēnu deju kolektīvi. Deformēta grīdas virsma palielina paklupšanas, kritienu un traumu risku.
	Lai izvērtētu grīdas tehnisko stāvokli un nepieciešamos remontdarbus, veikta Mazozolu pagasta Kultūras nama aktu zāles grīdas tehniskā apsekošana, ko veica būvniecības firma SIA “Ādažu briljants”. Pamatojoties uz apsekošanas rezultātiem, sagatavota nepieciešamo remontdarbu un to izmaksu tāme. Saskaņā ar tāmi kopējās darbu izmaksas ar PVN ir 12 940,95 EUR. Remontdarbu ietvaros paredzēta grīdas izzāģēšana deformācijas vietās un citu nepieciešamo darbu veikšana grīdas stāvokļa uzlabošanai.      
Ņemot vērā iepriekš minēto un nepieciešamību nodrošināt Mazozolu pagasta kultūras nama aktu zāles drošu un pilnvērtīgu izmantošanu un pamatojoties uz Pašvaldību likuma 4. panta pirmās daļas 5. punktu, likuma “Par pašvaldību budžetiem” 16. panta otro daļu,


balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:


1. [bookmark: _Hlk131073690]Piešķirt finansējumu 12941,00 EUR (divpadsmit tūkstoši deviņi simti četrdesmit  vienu euro un 00 centi) apmērā Mazozolu pagasta Kultūras nama aktu zāles grīdas remontam.
2. Noteikt, ka šī lēmuma 1. punktā minētā finansējuma nodrošināšanai nepieciešamie finanšu līdzekļi 12941,00 EUR (divpadsmit tūkstoši deviņi simti četrdesmit viens euro un 00 centi) tiek paredzēti no Ogres novada pašvaldības budžeta 2026. gadam funkcionālās kategorijas “Izdevumi neparedzētiem gadījumiem” (VF 01.8901, EKK 2200).
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
[bookmark: _GoBack]domes priekšsēdētāja A. Kraujas paraksts)

